open-index/open-wikipedia-markdown huggingface dataset:
Eksogeeninen

Useissa eri yhteyksissä, **eksogeenisuus** (kreikan ἔξω éxō 'ulkopuolella' ja -γένεια -géneia 'tuottaa' ) eli ulkosyntyisyys tarkoittaa ulkoisten syiden aiheuttamaa asiaa. Sen vastakohta on Endogeenisuus joka tarkoittaa sisäisten syiden aiheuttamaa.

* Taloudellisessa mallissa **eksogeeninen** muutos on sellainen, joka tulee mallin ulkopuolelta ja jota malli ei selitä.
* Ekonometriassa endogeeninen satunnaismuuttuja korreloi ekonometrisen mallin virhetermin kanssa, kun taas eksogeeninen muuttuja ei. 
* Biologiassa eksogeeninen varjoaine esimerkiksi lääketieteellisessä kuvantamisessa on potilaan suonensisäisesti injektoitu neste, joka parantaa patologian, kuten kasvaimen, näkyvyyttä. Eksogeeninen tekijä on mikä tahansa materiaali, jota on läsnä ja aktiivinen yksittäisessä organismissa tai elävässä solussa, mutta joka on peräisin kyseisen organismin ulkopuolelta, toisin kuin endogeeninen tekijä.
** Eksogeenisiin tekijöihin lääketieteessä kuuluvat sekä patogeenit että terapeuttiset aineet .
** Soluihin tuotu DNA on eksogeeninen tekijä.
** Karsinogeenit ovat eksogeenisiä tekijöitä.
* Maantieteessä kaikki eksogeeniset prosessit tapahtuvat maapallon ja kaikkien muiden planeettojen ulkopuolella . Sään vaikutukset, eroosiot, kuljetus ja sedimentaatio ovat tärkeimmät eksogeeniset prosessit.
* Ludologiassa, pelien tutkimuksessa, eksogeeninen esine on kaikkea muuta kuin itse peli. Siksi massiivisen moninpelin verkkopelin tuotteella olisi eksogeeninen arvo, jos ihmiset ostavat sen todellisesta rahasta pelin sisäisen valuutan sijaan (vaikka sen pelin sisäiset kustannukset olisivatkin sisäisiä ).
* Materiaalitieteessä aineen eksogeeninen ominaisuus johtuu ulkoisista vaikutuksista, kuten nano-seostetusta materiaalista.
* Filosofiassa itsensä olemassaolo tai itsensä identiteetti, joka syntyy tai ylläpitää luonnollisen tai vaikutetun alueen ulkopuolella, on eksogeeninen.

## Lähteet

## Ulkoiset linkit
*
M/S Cozumel II

**M/S Cozumel II** (IMO 7236127) on nimellä **M/S Ursula** Saksassa vuonna 1973 valmistunut autolautta. Sen rakensi Jos. L. Meyerin telakka Papenburgissa. Se kuuluu kolmen laivan sarjaan, sen sisaralukset ovat M/S Regula ja M/S Betula.

## Tekniset tiedot
***Pituus**: 71 m
***Leveys**: 16,74 m
***Syväys**:  4,0 m (muutostöiden jälkeen 4,2 m)
***Brt/ Nrt/ Dwt**: 2369/ 1151/ 880 (muutostöiden jälkeen 3774/ 1312/ 880)
***Moottorit**: 4 × Ruston 6ARM diesel yhteisteho 3970 kW
***Potkurit**: 2 × KaMeWa 2200/86 S2/4
***Nopeus**: 15 solmua
***Matkustajia**: 900
***Autopaikkoja**: 75 (muutostöiden jälkeen 105)
***Tunnus**: SEAK

## Käyttöhistoria
Alus luovutettiin 12. maaliskuuta 1973 Linjebuss Internationalille (Rederi Ab Svea). Liikenteen se aloitti Juutinraumassa välillä Helsingborg – Helsingør. Reitin ajoaika oli alle puoli tuntia, joten aluksessa ei ollut hyttejä, ainoastaan kahvila ja verovapaa myymälä. Vuonna 1980 alus siirtyi Scandinavia Ferry Linesin hallintaan. Toukokuussa 1985 alusta uudistettiin Helsingørin telakalla. Vuonna 1991 aluksen ollessa laiturissa M/S Kärnan törmäsi siihen. Saman vuoden lokakuussa alus siirtyi SweFerry AB:lle ja edelleen joulukuussa Scandlinesille. Alusta uudistettiin 1992 Kristiansandissa Norjassa. Alus otettiin liikenteestä 1996 ja jäi odottamaan käyttöä kunnes se myytiin 1997 meksikolaiselle Maritima Chan Kenab S.A. de C.V. Cozumelille, matkalle kohti Meksikoa se lähti 9. toukokuuta. Se aloitti liikenteen Yucatánin ja Cozumelin (Meksikon saari) välillä. Alus sai pohjakosketuksen 2005 sen ollessa matkalla Belizeen. Aluksen omistajat hylkäsivät tiukasti pohjaan juuttuneen aluksen Chinchorron matalikolle. Alus poistettiin rekisteristä. Vuonna 2010 hylky vedettiin irti.

## Nimihistoria
* **M/S Ursula** (1973–1997)
* **M/S Cozumel II** (1997–)

## Aiheesta muualla
*Fakta om fartyg – tietoa ja kuvia M/S Ursulasta
Perieres

**Perieres** () oli kreikkalaisessa mytologiassa Aioloksen ja Enareten poika; tosin useiden kerrotaan pitäneen häntä ennemminkin Kynortaan poikana Aioloksen sijasta. Hänen sisaruksiaan olivat Sisyfos, Kretheus, Salmoneus, Athamas, Deion, Magnes, Makarlos, Kanake, Alkyone, Preisidike, Kalyke ja Perimede.

Kun Polykaon, Messenian kuningas, kuoli ilman perillisiä, Perieres seurasi häntä valtaistuimelle. Hän meni naimisiin Perseuksen tyttären Gorgofonen kanssa, ja he saivat pojat Afareus ja Leukippos.

## Lähteet
Pieni kultainen avain

**Pieni kultainen avain** on Arja Korisevan kymmenes albumi, joka julkaistiin 1998. Albumin on julkaissut CD-levynä ja C-kasettina Sony Music Entertainment (Finland) Oy. Albumi sisältää Disneyn *[[Pocahontas II – matka uuteen maailmaan]]* -elokuvan kappaleen *"Suudelmien silta"*.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## CD-singlet
* Valloitan koko maailman / Olet kastetta maan
* Hääsunnuntai
* Sydämet (promo)
* Sun valos on voimaa (promo)

## Lähteet

## Aiheesta muualla
* ''"Pieni kultainen avain"'' Suomen äänitearkiston tietokannassa
Kuuntelitko sydäntäs

**Kuuntelitko sydäntäs** on Arja Korisevan 11. albumi, joka julkaistiin 2001. Albumin on julkaissut CD-levynä Warner Music Finland Oy.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## CD-singlet
* Sun armoillas oon
* Kuuntelitko sydäntäs
* Tänä yönä

## Lähteet
Radio Salminen

**Radio Salminen** oli Iisalmessa toimiva paikallisradio. Sen kuuluvuusalueella Pohjois-Savossa asui noin 85&nbsp;000 kuuntelijaa. Iisalmessa Radio Salminen toimi antenniverkossa taajuudella 89,5 MHz ja kaapeliverkossa 97,3 MHz. Radio Salmisella oli lisäksi kaksi alilähetintä Siilinjärvellä (102 MHz) ja Sonkajärvellä (107,1 MHz). Päätoimittajina toimivat Risto Ryhänen ja Hannu Ala-Pappila.

Radio Salminen aloitti toimintansa paikallisradiotoiminnan niin sanotussa toisessa aallossa 23. syyskuuta 1988. Radio Salminen lopetti oman toimintansa 24. syyskuuta 2007 ja yhdistyi Oikeaan Asemaan.

## Lähteet
Alaston satama

**Alaston satama** on klassikkoelokuva vuodelta 1954. Elokuvan ohjasi Elia Kazan ja siinä oli pääosissa Marlon Brando, Karl Malden ja Eva Marie Saint. Elokuva oli ehdolla aikoinaan kahteentoista Oscar-palkintoon ja se sai niitä peräti kahdeksan. Elokuvaa pidetään nykyään yhtenä kaikkien aikojen suurimmista mestariteoksista. Elokuva perustuu Malcolm Johnsonin kirjoittamaan *New York Sun* -lehdessä vuonna 1948 julkaistuun 24-osaiseen artikkelisarjaan *Crime on the Waterfront*.

Elokuva valittiin vuonna 1989 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Alastoman sataman* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni

Elokuva kertoo ahtaajien väkivaltaisesta ja korruptoituneesta elämästä. Sataman seutua hallitsee järjestäytynyt rikollisuus; sen näkyvimpiä hahmoja ovat Johnny Friendly (Lee J. Cobb) ja hänen apulainensa Charley Malloy (Rod Steiger). Charleyn veli Terry Malloy (Marlon Brando) on myös mukana rikollisjärjestön toiminnassa. Terry tapatuttaa epämiellyttäviä kysymyksiä kyselleen ystävänsä houkuttelemalla hänet katolle, josta hänet työnnetään alas. Myöhemmin Terry tapaa murhatun miehen sisaren, Edie Doylen (Eva Marie Saint) ja rakastuu tähän. Terry alkaa katua tekemisiään ja rikollisjärjestöön kuulumista.

Sataman pappi Isä Barry (Karl Malden) vastustaa aktiivisesti rikollisjärjestöä ja kertoo Terrylle murhan tapahtuneen, koska murhattu aikoi paljastaa Johnny Friendlyn ammattiyhdistystoiminnan korruptuneisuuden. Pappi pyytää Terryä asettumaan gangstereita vastaan, mutta Terry on vastahakoinen.

Terry alkaa kiintyä Edieen entistä syvemmin ja päättää sen takia ruveta käymään rikollisjärjestöä vastaan. Terryn veli yrittää saada Terryä luopumaan päätöksestään, mutta Terry ei taivu ja Terryn veli taipuu tämän tahtoon. Vähän myöhemmin Terryn veli tapetaan Johnny Friendlyn miesten murskatessa hänet ja naulatessa hänen ruumiinsa seinään. Silloin Terry päättää todistaa oikeudessa Friendlyä ja hänen rikollisjoukkoonsa vastaan. 

Kuulusteluja seuraavana aamuna Friendlyn jengi pieksee hänet henkihieveriin. Terryn uhma ja rohkeus saa kuitenkin satamamiehet hänen puolelleen ja vastustamaan Friendlyn jengiä. Terry on voittanut.

## Oscar-palkinnot

### Voitetut

*Paras miespääosa - Marlon Brando
*Paras elokuva - Sam Spiegel, tuottaja
*Paras naissivuosa - Eva Marie Saint
*Paras lavastus, mustavalkoelokuva - Richard Day
*Paras kuvaus, mustavalkoelokuva - Boris Kaufman
*Paras ohjaus - Elia Kazan
*Paras leikkaus - Gene Milford
*Paras alkuperäinen käsikirjoitus - Budd Schulberg

### Oscar-ehdokkuudet

*Paras miessivuosa - Lee J. Cobb
*Paras miessivuosa - Karl Malden
*Paras miessivuosa - Rod Steiger
*Paras musiikki - Leonard Bernstein

## Lähteet

## Aiheesta muualla
* 
* Alaston satama Filmsiten sivuilla
Tad

**Tad** oli vuonna 1988 perustettu yhdysvaltalainen rockyhtye Seattlesta, Washingtonista. Se oli yksi ensimmäisistä yhtyeistä, jotka tulivat Seattlesta grunge-aikakaudella. Tad sai paljon vaikutteita metallimusiikista toisin kuin monet muut grunge-yhtyeet, jotka ottivat enemmän vaikutteita punkista. Vaikka Tadin kaupallinen menestys olikin melko vähäistä, sen musiikki on edelleen hyvin arvostettua grunge-fanien keskuudessa.

## Diskografia
### Albumit
* God's Balls (1989)
* Salt Lick/God's Balls (1990)
* 8-Way Santa (1991)
* Inhaler (1993)
* Live Alien Broadcasts (1995)
* Infrared Riding Hood (1995)
* Quick and Dirty (2018)

### EP:t ja singlet
* Daisy/Ritual Device (1988) 
* Damaged I (1989)
* Wood Goblins/Cooking With Gas (1989)
* Loser/Cooking with Gas (1990)
* Salt Lick (1990)
* Jinx/Pig Iron (1990)
* Jack Pepsi/Eddie Hook (1991)
* Salem/Welt/Leper (1992)
* Lycantrope/Just Bought the Farm (1992)
* Leafy Incline/Pale Corkscrew (1993)
* Dementia (1995)
* Red Eye Angel/Bludge (1995)
* Obscene Hand/Kevorkian's Holiday (1997)
* Oppenheimer's Pretty Nightmare/Accident On the Way to Church (1998)
Oulun palo 1652

**Oulun palo 1652** oli suuren osan Oulun kaupunkia tuhonnut tulipalo 2. lokakuuta 1652.

*Oulun kaupungin historian* kirjoittaneen Artturi Virkkusen mukaan palossa tuhoutui suurin osa porvariston taloista, proviantti- eli muona-aitat, joissa oli kruunun jyviä ja rahoja, linnan silta sekä raatihuone.

Kaupunki rakennettiin tulipalon jälkeen uudelleen maanmittari Claes Claessonin vuonna 1651 laatiman suunnitelman mukaan. Uusi suunnitelma kaksinkertaisti kaupunkialueen pinta-alan ja samalla kadut ja korttelit muuttuivat säännönmukaisiksi. Ranta-alueesta muodostettiin tori ja sinne sijoitettiin mittaushuone, vaakahuone ja pakkahuone.

## Lähteet
Huumausaineneuvottelukunta

**Huumausaineneuvottelukunta** oli sosiaali- ja terveysministeriön asettama neuvottelukunta, jonka tehtävänä oli määritellä uudelleen Suomen huumausainepolitiikka. Neuvottelukunta asetettiin 1968, ja se istui vuodesta 1969 vuoteen 1971 saakka.

Syynä komitean asettamiseen oli nuorten laajeneva huumeiden käyttö. Jopa 5%-23% nuorista oli paikkakunnasta riippuen ilmoittanut kokeilleensa huumeita 1970-luvun alun tutkimuksissa. Kannabis ja LSD lisäksi yhdistettiin nuorison kannattamiin protestiliikkeisiin. Toimittajat pyrkivät kiinnittämään huomion asiaan tekemällä artikkeleita siitä, miten helppoa huumeiden osto oli, ja miten heikosti poliisi valvoo asiaa. 
Tätä aikaisemmin Suomen huumausainepolitiikka perustui lähinnä terveydenhoitoon ja siihen liittyneisiin pakkokeinoihin.

## Huumausainepoliittinen toimikunta

Vuonna 1996 Sosiaali- ja terveysministeriö asetti Huumausainepoliittisen toimikunnan, jonka tehtävänä oli laatia ehdotus kansalliseksi
huumausaineohjelmaksi. Toimikunnan puheenjohtajana toimi oikeusministeriön ylijohtaja K. J. Lång. Toimikunnan työn tuloksena syntyi Suomen huumausainestrategia 1997, joka laajuudeltaan ja perusteellisuudeltaan vastaa edeltänyttä komiteamietintöä (KM 1969). Tällä kertaa toimikunnan mietintöön ei sisältynyt konkreettisia ehdotuksia uudeksi lainsäädännöksi, vaan painopiste oli yleisemmällä strategiaohjelman tasolla. Vuoden 1997 huumausainestrategiaa on säännöllisin väliajoin täsmennetty ja yhteistyötä huumehaittojen ehkäisemiseksi on ohjattu valtioneuvoston periaatepäätöksillä.

## Lähteet
Kermit

**Kermit the Frog** eli **Kermit-sammakko** on Muppet, jonka ensiesiintyminen oli vuonna 1955. Sen äänenä oli Jim Henson aina kuolemaansa 1990 asti, ja se olikin Hensonin hahmoista kuuluisin. Hensonin kuoleman jälkeen hahmon äänenä oli vuoteen 2016 asti Steve Whitmire. Nyt Kermitin esittäjänä on Matt Vogel. Kermit-hahmo on yksi tunnetuimpia *[[The Muppet Show]]’n* hahmoista ja esiintynyt runsaasti niin televisiossa kuin Muppet-elokuvissakin. Kermit on yksi harvoista fiktiivisistä hahmoista, joka on saanut oman tähden Hollywood Walk of Famelle. Kermitin suomenkielisinä ääninä ovat olleet Antti Pääkkönen (*[[Seesamtie]]*) ja Markus Niemi (2020-).

Kermit alun perin oli valmistettu Jim Hensonin äidin hylkäämästä vaaleanvihreästä takista, joka sai silmät pingispallon puolikkaista. Leski Jane Henson luovutti kymmenen nukkea Washingtonissa sijaitsevalle Smithsonian-instituutin museolle, mukana meni myös Kermit. Kirkkaamman vihreä Kermit ilmestyi vuonna 1969 Sesame Street -ohjelmassa.

## Lähteet

## Aiheesta muualla
* Tough Pigs Anthology: Kermit's Sesame Street News Flash sketches  
* Kermit's commencement address at Southampton College in 1996
Karlbergin linna

**Karlbergin linna** () sijaitsee Ingentingissä Solnan kunnassa lähellä Tukholmaa, Karlbergin kanavan pohjoisrannalla Ruotsissa. Linnassa toimii nykyisin Karlbergin sotakorkeakoulu.

## Historia
Ennen nykyistä Karlbergin linnaa samalla paikalla oli valtakunnanamiraali Carl Carlsson Gyllenhielmin rakennuttama suurehko kivitalo. Gyllenhielmin kuoltua vuonna 1650 talo jäi tyhjilleen, kunnes sen yhdeksäntoista vuotta myöhemmin osti herttua Magnus Gabriel De la Gardie. De la Gardie laajensi linnaa ja sisusti sen pääosin uudelleen. De la Gardien luovuttua linnasta taloudellisista syistä se siirtyi valtakunnanmarsalkka Johan Gabriel Stenbockin haltuun. 

Vuonna 1688 linnasta tuli Ruotsin kuninkaan omaisuutta, kun Kaarle XI osti linnan Johan Gabriel Stenbockilta. Se toimi kuninkaallisena huvilinnana, kunnes kuningas Kustaa III vuonna 1792 perusti linnaan Kuninkaallisen sota-akatemian (). Vuonna 1795 linnaan rakennettiin Carl Christoffer Gjörwellin piirustusten pohjalta kolmikerroksiset siipirakennukset.

## Lähteet

## Aiheesta muualla

* Slottsguiden
Trikloorietyleeni

**Trikloorietyleeni** (trikloroetyleeni, trileeni) C2HCl3 on kirkas, helposti haihtuva neste. Trikloorietyleenia liukenee veteen 20&nbsp;°C:n lämpötilassa 0,1&nbsp;g/100&nbsp;ml.

Kemian teollisuudessa trikloorietyleenin pohjana on asetyleeni, josta tämä halogeeniyhdiste tuotetaan asetaldehydin kautta. Trikloroetyleenin haju muistuttaa kloroformia. Maku on makeahkon kirpeä, polttava. Trikloorietyleenista käytetään myös nimityksiä *1,1,2-trikloorietyleeni*, *trikloorieteeni*, *etyleenitrikloridi* ja *asetyleenitrikloridi*. 

Ainetta käytetään teollisuudessa rasvojen, hartsien, vahojen, kumien ja värien sekä selluloosaestereiden ja -eetterien liuottimena. Vaatteiden kemiallisessa pesussa aineella on laajalti käyttöä. Sitä on käytetty nukutusaineena synnytyksissä ja pienehköissä leikkauksissa. Anestesia- ja muussa lääketieteellisessä käytössä aine on värjätty siniseksi, jotta se erottuisi kloroformista. 

Arkisessa yksityiskäytössä aine on jokseenkin harvinaista, mutta esimerkiksi auton maalauksessa sillä on osansa sen nimenomaisen voimakkaan rasvanirrotuskyvyn ansiosta: maalattava pinta saadaan trikloorietyleenillä taatusti maalia pysyvästi sitovaksi tai koneistettu pinta täysin puhtaaksi ennen asennusta.

Trikloorietyleeniä saa yksityiskäyttöön sopivia määriä yleensä vain apteekeista.

## Katso myös
* 1,1,2-trikloorietaani

## Lähteet

## Aiheesta muualla
* 
* Kyoto Encyclopedia of Genes and Genomes (KEGG): Trichloroethylene
Tyrnikerttunen

**Tyrnikerttunen** (*Acrocephalus orinus*) eli aiemmalta nimeltään **intianruokokerttunen** on Keski-Aasiassa pesivä ja eteläisessä Aasiassa talvehtiva huonosti tunnettu varpuslintu. Lajin nimesi Harry Church Oberholser 1905. Lajin löysi Allan Octavian Hume 1867, joka antoi sille ensin nimen *Phyllopneuste macrorhyncha*, mutta muutti sen 1869 muotoon *Acrocephalus macrorhynchus*. Muutokset eivät jääneet tähän, sillä Oberholser osoitti 1905, että nimeä ei voida hyväksyä, ja *Acrocephalus orinus* lopulta voitti nimen *Acrocephalus macrorhynchus* suosiossa.

## Koko ja ulkonäkö
Linnun pituus on noin 13 cm. Olemukseltaan ja väritykseltään se muistuttaa sekä viitakerttusta että papyruskerttusta, jonka alalajina sitä on pidetty. Joidenkin tutkijoiden mielestä se on ollut olemukseltaan outo viitakerttunen. Lajista tiedetään erittäin vähän, sillä kahden museonäytteen lisäksi se on vain kerran tavattu luonnossa. Kädessä tutkittaessa lajin voi erottaa viitakerttusesta pyöreämmän käsisiiven perusteella.

## Esiintyminen
Hume keräsi ensimmäisen linnun Sutlej'n laaksosta läheltä Rampooria, Himachal Pradeshin osavaltiosta Intiasta 1867. Vuonna 2005 lajin status vahvistettiin DNA-testien ja uusien morfologisten tutkimusten ansiosta. Tutkimuksen teki Staffan Bensch Lundin yliopistossa. Toinen havainto lajista tehtiin Thaimaassa 27. maaliskuuta 2006, kun ornitologi Philip Round, Mahidolin yliopiston apulaisprofessori, pyydysti elävän yksilön  *Laem Phak Bia Environmental Research and Development Project*issa Phetchaburissa, Bangkokin lähellä. Lintu rengastettiin, siltä otettiin kaksi höyhentä ja se päästettiin vapauteen. Höyhenistä tutkittu DNA vastasi vuoden 1867 linnun DNA:ta. Tämän havainnon jälkeen löydettiin vanha intiankerttusnäyte Tringin luonnonhistoriallisen museon viitakerttusnäytteiden joukosta.

Afganistanissa ja Tadžikistan löydettiin vuosien 2008–2009 ja tutkimusten aikana tyrnikerttusen pesimäalue Badakhšanin alueelta. Museonäytteiden perusteella on arvioitu, että laji pesii myös Kirgisiassa, Kazakstanin etelä- ja kaakkoisosissa sekä Kiinan Xinjiangin läntisissä osissa.

2000-luvulla tehtyjen arvioiden perusteella tyrnikerttunen on suhteellisen yleinen esiintymisalueellaan. Populaatiokokoa ja sen trendiä ei kuitenkaan tunneta tarkasti, mutta koska levinneisyysalue on suhteellisen laaja, laji arvioitiin vuoden 2022 IUCN:n Punaisessa kirjassa elinvoimaiseksi.

## Ravinto
Tyrnikerttunen on hyönteissyöjä.

## Lähteet

## Aiheesta muualla
* 
* 
*
Linux Format

**Linux Format** on brittiläinen Linuxiin keskittynyt aikakauslehti. Lehteä viedään myös moniin muihin maihin ympäri maailmaa. *Linux Formatia* julkaisee lukuisia tietokonelehtiä kustantava Future Publishing.

Lehden sisältö muistuttaa useimpia muita tietokonelehtiä, mutta se on suunnattu erityisesti Linux-käyttöjärjestelmän käyttäjille. Lehti sisältää katsauksia, teknologia-artikkeleita, kaikentasoisille käyttäjille suunnattuja oppaita ja uutisia.

*Linux Format* ilmestyy 13 kertaa vuodessa, ja jokaisen numeron mukana tulee jonkin Linux-jakelun sekä vapaita ohjelmistoja sisältävä DVD-levy. Lehti aloitti toimintansa epävirallisesti 1999 yhden numeron koekappaleella nimeltä *Linux Answers*, ja täysimittainen tuotanto lähti käyntiin toukokuussa 2000. *Linux Formatista* julkaistaan paikalliselle kielelle  käännettyjä versioita Italiassa, Kreikassa ja Venäjällä. Lisäksi suuri määrä lehtiä viedään eri puolille maailmaa, erityisesti Yhdysvaltoihin, jossa julkaisua myydään Barnes & Noble -ketjun liikkeissä sekä muissa isoissa kirjakaupoissa. 

*Linux Formatin* pani alulle sen nykyinen päätoimittaja Nick Veitch. Lehden oppaista erityisesti  Michael J. Hammelin GIMP- ja  Paul Hudsonin PHP-tutoriaalit ovat keränneet kiitosta.

## Lähteet
Paimion lukio

**Paimion lukio** on Paimiossa toimiva lukio, jossa on noin 250 opiskelijaa. Lukiossa on käytössä kuusijaksojärjestelmä ja rehtorina toimii Olli-Pekka Lehtonen. Paimion lukion nykyinen osoite on Sähköyhtiöntie 2.

## Historiaa
Vuonna 1925 Paimioon perustettiin viisiluokkainen yhteiskoulu, ja oma koulurakennus valmistui vuonna 1927. Ensimmäinen lukioluokka aloitti syksyllä 1956, joten lukion ylioppilaita lakitettiin ensimmäisen kerran keväällä 1959. Yhteiskoulu muodostui vuonna 1976 uudeksi peruskouluksi ja kunnan lukioksi. Nykyään Paimion lukio sijaitsee noin kilometrin päästä vanhasta rakennuksesta, nykyään Fortumin vanhassa konttorirakennuksessa.

## Aiheesta muualla
* Paimion lukion Internet-sivut
Phineas Gage

**Phineas P. Gage** (1823 – 21. toukokuuta 1860) oli yhdysvaltalainen rautatietyöläinen, joka sai aivovaurion rautatien rakentamisen yhteydessä vuonna 1848 tapahtuneessa onnettomuudessa. Häntä on käytetty neurobiologian ja neuropsykologian aloilla laajalti esimerkkitapauksena havainnollistamaan aivojen otsalohkon vaurioitumisen seurauksia.

## Tapahtunut onnettomuus
13. syyskuuta 1848 Gage oli rakentamassa rautatietä Cavendishin kaupungin ulkopuolella Vermontissa, kun hänen rautakangella tiivistämänsä ruuti vahingossa räjähti ja sinkosi rautakangen hänen päänsä läpi sellaisella voimalla, että kanki laskeutui yli 25&nbsp;metrin päähän. Noin metrin pituinen ja kolmen senttimetrin paksuinen kanki osui Gagen päähän vasemman posken alapuolelta ja poistui kallon yläosasta tuhoten matkallaan suurimman osan aivojen vasemmasta otsalohkosta ja mahdollisesti myös osan oikeasta.

## Onnettomuuden aiheuttaman aivovamman seuraukset Gagelle
Gage ei kuitenkaan kuollut, vaan toipui yllättävän hyvin. Hänen persoonallisuutensa raportoitiin muuttuneen onnettomuuden jälkeen. Aiemmin vastuuntuntoisesta, suositusta työntekijästä tuli luonteeltaan äkkipikainen, epävakaa ja kärsimätön. Hän ei enää osannut suunnitella tulevaisuuttaan eikä ottanut muita huomioon. Lopulta Gage irtisanottiin työstään ja hän päätyi esittelemään ihmeellistä selviytymistään sirkukseen.

## Gage aivovamman esimerkkinä
Phineas Gagea hoiti onnettomuuden jälkeen nuori lääkäri John Martyn Harlow, joka myös kirjoitti tapauksesta artikkelin vuonna&nbsp;1848. Gage kuoli epileptisiin kohtauksiin vuonna&nbsp;1860. Seitsemän vuotta myöhemmin hänen ruumiinsa kaivettiin ylös; kallo ja sen lävistänyt rautakanki lähetettiin Harlow’lle tutkittavaksi. Harlow julkaisi tutkimustuloksensa ja arvionsa Gagen aivojen kärsimästä vauriosta vuonna 1868. Kallo ja rautakanki ovat nykyään esillä Harvardin yliopiston Warren Anatomical Museum -museon kokoelmissa Bostonissa, Massachusettsissa.

## Lähteet

## Aiheesta muualla
Eddie Griffin (koripalloilija)

**Eddie Jamal Griffin** (30. toukokuuta 1982 – 17. elokuuta 2007) oli yhdysvaltalainen koripallon pelaaja. 

Griffin syntyi Philadelphiassa, Pennsylvaniassa, ja opiskeli roomalaiskatolisessa high schoolissa. Hän aloitti NBA-uransa vuonna 2001 ja pelasi viimeisimpänä Minnesota Timberwolvesissa, josta hän lähti 13. maaliskuuta 2007.

Griffin sai vuonna 2004 tuomion tyttöystävänsä törkeästä pahoinpitelystä. Hän oli osallisena auto-onnettomuudessa 30. maaliskuuta 2006 ja kuoli toisessa vastaavassa Teksasissa 17. elokuuta 2007. Hänen ruumiinsa oli niin pahoin palanut, että henkilöllisyys saatiin varmistettua vasta hampaista otetulla testillä.

Griffin oli 2,08 metrin mittainen. 

## Lähteet
Alte Mainbrücke

**Alte Mainbrücke** on holvisilta Würzburgin kaupungissa, Baijerin osavaltiossa, Saksassa. Se ylittää Main-joen. Silta rakennettiin vuosina 1473–1543 tuhoutuneen romaanisen sillan tilalle. 1000- ja 1100-luvuilla sillan paikalla liikennöi lautta. Vuonna 1730 silta koristeltiin barokin tyylisuunnan mukaisesti pyhimyspatsailla. Pituudeltaan silta on noin 180 metriä.

## Aiheesta muualla

* Tietoa linnasta Würzburgin matkailusivustolla 
* Tietoa linnasta Structurae.de-sivustolla
Heinäpään jalkapallohalli

**Heinäpään jalkapallohalli** (sponsorinimeltään **Arina Areena**) on Oulussa Heinäpään urheilukeskuksessa sijaitseva jalkapallohalli, joka avattiin vuonna 2007. Jalkapallohalli toimii muun muassa AC Oulun kotikenttänä ja harjoitushallina talvikaudella sekä lukuisten muiden jalkapalloseurojen ja juniorien harjoittelu- ja pelipaikkana. Hallin kapasiteetti on 630 katsojaa.

Jalkapallohallin rakentaminen aloitettiin vuonna 2006 ja halli valmistui marraskuussa 2007. Rakennuskustannukset olivat noin 6,7 miljoonaa euroa. Heinäpään jalkapallohallissa on tekonurmikenttä, joka on jaettavissa väliverhoilla kolmeen osaan, 100 metrin juoksusuora, kuusi pukuhuonetta, siirtokatsomo ja sähköinen kulunvalvonta.

Heinäpään jalkapallohalli on toiminut pelipaikkana myös RoPS:in Liigacupin otteluissa.

## Lähteet

## Aiheesta muualla
Dragon Ball GT: A Hero's Legacy

**Dragon Ball GT: A Hero's Legacy** () on viimeinen Dragon Ball -tv spesiaali. Elokuvassa seikkailevat Son Goku Jr. ja Pan ystävineen.

## Juoni

Panista on tullut vanha ja heikko ja hän on kuolemassa. Goku Jr. lähtee etsimään oikean Gokun ensimmäistä kotia Maassa ja aikoo toivoa neljän tähden lohikäärmekuulalla Panin terveemmäksi. Guglo on päävihollinen. Elokuvan alussa Goku Jr. on pelkuri, mutta elokuvan lopussa hänestä tulee urhea soturi, niin kuin esi-isästään Son Gokusta.
Nicanor Parra

**Nicanor Parra** (5. syyskuuta 1914 San Fabián de Alico – 23. tammikuuta 2018 Santiago de Chile) oli chileläinen runoilija.

Parran ensimmäinen kokoelma *Poemas y Antipoemas* (1954) on latinalaisamerikkalaisen kirjallisuuden klassikkoja. Se on myös 1900-luvun tunnetuimpia espanjankielisiä runoteoksia, ja sen tekijä oli useasti ehdolla Nobel-palkinnon saajaksi. Parra sai vuonna 2011 espanjankielisen maailman arvostetuimman Premio Cervantes -kirjallisuuspalkinnon.

Parra pyrki tuotannossaan ulos runouden perinteisistä kaavoista. Runojen tyyli on värikästä ja vivahtaa surrealismiin. Hän nimitti runojaan "antirunoudeksi" ja itseään *antipoetaksi*. Hänen sisarensa oli laulaja-lauluntekijä Violeta Parra (1917–1967).

Parra valmistui vuonna 1938 Chilen yliopistosta matematiikan- ja fysiikanopettajaksi. Hän jatkoi vuonna 1943 fysiikanopintoja Brownin yliopistossa Yhdysvalloissa ja toimi sittemmin Santiagon yliopistossa matematiikan ja fysiikan opettajana.

## Teokset
* *Cancionero sin nombre*, 1937
* *Poemas y antipoemas*, 1954
* *La cueca larga*, 1958
* *Versos de salon*, 1962
* *Manifiesto*, 1963
* *Canciones rusas*, 1967
* *Obra gruesa*, 1969
* *Los profesores*, 1971
* *Artefactos*, 1972
* *Sermones y prédicas del Cristo de Elqui*, 1977
* *Nuevos sermones y prédicas del Cristo de Elqui*, 1979
* *El anti-Lázaro*, 1981
* *Poema y antipoema de Eduardo Frei*, 1982
* *Cachureos, ecopoemas, guatapiques, últimas prédicas*, 1983
* *Chistes para desorientar a la policía* (1983)
* *Coplas de Navidad* (1983)
* *Poesía política* (1983)
* *Hojas de Parra*, 1985
* *Poemas para combatir la calvicie*, 1993
* *Páginas en blanco*, 2001
* *Lear Rey & Mendigo*, 2004

### Suomennettuja runoja
*Nuoret runoilijat, suom. Hannu Tarmio ja Janne Tarmio, antologiassa *Maailman runosydän*, toim. Hannu Tarmio ja Janne Tarmio, WSOY Helsinki 1998 

Parran runoja on julkaistu suomeksi myös antologiassa *[[Näin ihminen vastaa|Näin ihminen vastaa: valikoima espanjankielisen Amerikan runoutta]]*, suom. Matti Rossi ja Anselm Hollo, Turku: Tajo 1964
* Aamulaulu, suom. Anselm Hollo
* Arvoitus, suom. Anselm Hollo
* Ennustus, suom. Matti Rossi
* Hautakirjoitus, suom. Anselm Hollo
* Heiluri, suom. Matti Rossi
* Lapsuudenmuistoja, suom. Anselm Hollo
* Matkamerkintöjä, suom. Anselm Hollo
* Nykymaailman paheita, suom. Anselm Hollo
* Päivänkakkara, minä aion murhata joen, suom. Matti Rossi, myös julkaisussa *Parnasso* 1964 ; nro 1
* Tappaja, suom. Matti Rossi, myös julkaisussa *Parnasso* 1964 ; nro 1
* Yksilön yksinpuhelu, suom. Anselm Hollo

## Lähteet
Death Unlimited

__NOTOC__
**Death Unlimited** on metalliyhtye Northerin vuonna 2004 julkaistu kolmas albumi.

Albumi nousi parhaimmillaan Suomen virallisen listan sijalle 17.

## Kappaleet
#
#
#
#
#
#
#
#
#
#
#
#
#

## Kokoonpano
* Petri Lindroos – kitara, laulu
* Kristian Ranta – kitara
* Tuomas Planman – kosketinsoittimet
* Jukka Koskinen – basso
* Toni Hallio – rummut

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
M/S Tuizidi

**M/S Tuizidi** () on vuonna 1968 nimellä *M/S Ofelia* valmistunut autolautta. Sen rakensi Krögerwerft GmbH Saksan Rendsburgista. Kuollutta painoa aluksella on 700 tonnia. Sen sisarlaiva M/S Hamlet (nykyisin M/S Benito Buono) valmistui samana vuonna. Alus tilattiin HH-Linjenin käyttöön välille Helsingborg–Helsingør. Alus valmistui marraskuussa telakalta, mutta sen tilanneen yhtiön johtajan kuollessa yllättäen se myytiin Svenska Rederi Ab:lle. Vuoden 1969 alusta lähtien *M/S Ofelia* liikennöi Juutinraumassa aluksi välillä Malmö–Kööpenhamina, sitten Limhamn (Malmö)–Dragør (Kööpenhamina). Alus myytiin ensin vuonna 1977 AB Sundfartille, sitten 1981 Scandinavian Ferry Linesille. Muutostöitä sille suoritettiin vuonna 1986 Landskronan telakalla ja 1991 alus siirtyi SweFerrylle. Jouluaattona 1996 se liikennöi viimeistä päivää Juutinraumassa, jonka jälkeen se seuraavana kesänä aloitti liikenteen Saarenmaalla Virossa. Vuonna 2012 se myytiin Roris Maritime Co -varustamolle Saint Kitts ja Nevisiin. Nykyään alus liikennöi Afrikan lounaisrannikolla.

## Lähdeviitteet

## Aiheesta muualla

* Fakta om fartyg – Tietoa ja kuvia M/S Ofeliasta 
* M/S Ofelia Saaremaa laevakompaniin sivulla
Tony Leon

**Anthony James Leon** (15. joulukuuta 1956–) on eteläafrikkalainen poliitikko ja Demokraattinen allianssi -puolueen entinen puheenjohtaja.

Leonin ensimmäinen työpaikka oli Progressive partyn organisoijana kahdeksantoistavuotiaana. Valmistuttuaan lakimieheksi Witwatersrandin yliopistosta hänestä tuli luennoitsija oikeustieteen laitokselle vuonna 1986. Samana vuonna hänet valittiin Johannesburgin kaupunginvaltuustoon. Vuonna 1989 hänet valittiin Etelä-Afrikan parlamenttiin. Vuosina 1990–1994 Leon toimi Demokraattisen puolueen kansalaisoikeuskomissiossa ja toimi neuvonantajana CODESA:ssa. Vuonna 1994 hänet valittiin Demokraattisen puolueen johtoon ja puolueen yhdistyessä Uuden kansallispuolueen kanssa Demokraattiseksi allianssiksi hän nousi myös uuden puolueen puheenjohtajaksi ja maan keskeisimmäksi oppositiojohtajaksi.

Leon ilmoitti marraskuussa 2006 astuvansa sivuun puheenjohtajan tehtävistä toukokuun 2007 puoluekokouksessa, mutta jatkavansa parlamentissa vuoden 2009 vaaleihin asti.

## Lähteet
Chororapithecus abyssinicus

**Chororapithecus abyssinicus** on joidenkin tutkijoiden mukaan mahdollisesti vanhin tunnettu gorillojen kehityslinjaan kuuluva laji, joka eli noin kymmenen miljoonaa vuotta sitten myöhäisellä mioseenikaudella.

Laji tunnetaan vain yhdeksästä hammasfossiilista, jotka löydettiin 2007 Afarin syvängöstä itäisestä Etiopiasta. Löydetyt hampaat ovat lähes samanlaiset kuin nykyajan gorilloiden hampaat. Mikäli *Chororapithecus abyssinicus* todella oli nykyisten gorillojen edeltäjä eikä esimerkiksi jokin erillinen sukuhaara, joka itsenäisesti kehittyi samaan suuntaan kuin gorillat, osoittaa löytö simpanssin ja ihmisen sukuhaaran eronneen gorilloista paljon luultua aikaisemmin, vähintään 10,5 miljoonaa vuotta sitten. Yleisesti on arvioitu, että gorillat erkanivat ihmisiin ja simpansseihin johtaneesta sukuhaarasta vasta noin 8 miljoonaa vuotta sitten ja ihmisten sukuhaara simpansseista noin 5–6 miljoonaa vuotta sitten. Lajin löysi japanilais-etiopilainen tutkijaryhmä.

## Lähteet
*Suva, G. et al. (2007) A new species of great ape from the late Miocene epoch in Ethiopia. Nature 448, 921-924.
*Fossils belong to new great ape. BBC News 22.8.2007
Eric Szmanda

**Eric Kyle Szmanda** (s. 24. heinäkuuta, 1975  Milwaukee, Wisconsin) on yhdysvaltalainen näyttelijä. Hän on näytellyt muun muassa ''C.S.I.:n'' laboratorioteknikkona Greg Sandersina.

Szmanda vietti lapsuutensa pienessä Mukwonagon kaupungissa. Hänellä on kaksi veljeä. Szmanda valmistui lukiosta vuonna 1993. Hänen isosetänsä Ray Szmanda on paikallinen radiopersoona Wisconsinissa.
 
## Filmografia
**[[CSI]]*, Greg Sanders rikospaikkatutkija
**[[Snow Wonder]]*, Luke
**[[Little Athens]]*, Derek
**[[100 Girls]]*, Tietokonenörtti
**[[The Rules of Attraction (elokuva)|Rules of Attraction]]*, Film Student
**[[True Vinyl]]*, Billy Thompson/DJ Billy T
**[[The Net (televisiosarja)|The Net]]*, Jacob "Sorcerer" Resh

## Aiheesta muualla

*
Ndebele-kuningaskunta

**Ndebele-kuningaskunta** oli kuningas Mzilikazin Limpopojoen pohjoispuolelle nykyisen Zimbabwen alueelle vuonna 1837 perustama kuningaskunta. Ndebelet onnistuivat helposti alistamaan alueella aikaisemmin asuneen šona-heimon. 1880-luvulla ndebelet eivät kuitenkaan onnistuneet puolustamaan kuningaskuntaansa etelästä hyökänneitä brittejä vastaan, vaan Mzilikazin pojan Lobengulan oli pakko myöntää Cecil Rhodesille kaivosoikeudet valtakuntansa alueella tuhatta kivääriä ja sadan punnan kuukausittaista vuokraa vastaan.

1890-luvulla Rhodes ajautui vaikeuksiin alueidensa afrikkalaisten kanssa ja vaikka Lobengula pyrkikin säilyttämään rauhan, monet hänen heimonsa jäsenet halusivat ajaa maahantunkeutujat pois. Aluetta hallinnoinut Rhodesin edustaja Leander Jameson käytti tilannetta tekosyynä aloittaakseen vuonna 1893 sodan Lobengulaa vastaan. Jamesonilla oli käytössään viisi maxim-konekivääriä ja hän tunkeutui helposti Lobengulan pääkaupunkiin Bulawayoon. Lobengula joutui pakenemaan ja Ndebele-kuningaskunta tuhoutui.

## Lähteet
Ndebele

**Ndebele** voi viitata seuraaviin:
* ndebelet, bantukansa
* Ndebele-kuningaskunta, muinainen valtio nykyisen Zimbabwen alueella
* etelä-ndebele, bantukieli
* pohjois-ndebele, bantukieli
* Ndebele, sukunimenä:
** Njabulo S. Ndebele (s. 1948), eteläafrikkalainen professori, korkeakoulutuksen johtaja ja kirjailija.
Kai-Pekka Kangasmäki

**Kai-Pekka Olavi ”Kaikka” Kangasmäki** (s. 9. heinäkuuta 1985 Lappeenranta) on suomalainen metallimuusikko, joka tunnetaan erityisesti metalliyhtye Stam1nan basistina ja taustalaulajana. Hän toimi sessiomuusikkona yhtyeen debyyttialbumin julkaisua seuranneilla kiertueilla ennen kuin hänet nimitettiin vakituiseksi jäseneksi Rieskaa tauluun -kiertueen päätöskonsertissa Tavastialla syksyllä 2005. Kai-Pekka oli myös lyhyen aikaa Stam1nan keikkakuskina jo ennen ensimmäisen albumin ilmestymistä.  Ensimmäinen Stam1nan albumi, jolla Kangasmäki esiintyy, on vuonna 2006 ilmestynyt *[[Uudet kymmenen käskyä]]*.

Lisäksi Kangasmäki soittaa kitaraa Hyljätyt-yhtyeessä ja on aiemmin toiminut kitaristina myös yhtyeissä Disease of the Nation ja Devilhorn. Hän on valmistunut Kymenlaakson ammattikorkeakoulun viestinnän osastolta medianomiksi. Kangasmäen voi nähdä esiintyvän hänen bändikaverinsa Antti Hyyrysen ohjaamassa Kotiteollisuuden videossa Iankaikkinen.

Kangasmäki soittaa Mesa/Boogie Big Block 750- vahvistimella, ja Mesa Boogie 8x10 Powerhouse Bass Cabinet ja Mesa Boogie Powerhouse 1000 Bass Cabinet- vahvistinkaapeilla. Kangasmäellä on käytössään kolme bassoa, ESP Lettu, ESP "Teppo Velin" Custom Shop, ja ESP-LTD B-254.

## Lähteet

## Aiheesta muualla

* Stam1nan sivusto
Jan-Christian Söderholm

**Jan-Christian ”JC” Söderholm** (s. 7. joulukuuta 1976 Tukholma) on Helsingissä asuva suomalainen  freelance-näyttelijä. Vuonna 1994 Söderholm aloitti työnsä avustajana Vaasan kaupunginteatterissa ja 1999 opiskelut Teatterikorkeakoulussa ruotsinkielisellä näyttelijäntyönlaitoksella (Svenska institutionen för skådespelarkonst). Hän valmistui teatteritaiteen maisteriksi vuonna 2003. Hänen äidinkielensä on suomi.

Söderholm on näytellyt Åke Lindmanin elokuvissa Etulinjan edessä ja Tali-Ihantala 1944.

## Aiheesta muualla
*
*
*https://janchristiansoderholm.com
Enoch Sontonga

**Enoch Mankayi Sontonga** (1873 Uitenhage, Kapmaa – 18. huhtikuuta 1905) oli eteläafrikkalainen opettaja, maallikkosaarnaaja ja lauluntekijä, joka sävelsi nykyisen Etelä-Afrikan kansallislaulun osana olevan virren ”Nkosi Sikelel' iAfrika” ().

Sontonga kuului xhosa-heimon Mpinga-klaaniin. Arvellaan, että hän sai opettajakoulutuksen Lovedale-instituutissa ja että hänet lähetettiin myöhemmin metodistien lähetyskouluun Nancefieldiin Johannesburgin lähelle. Hän oli naimisissa Diana Mgqibisan kanssa, joka oli Etelä-Afrikan metodistikirkon merkittävän pastorin tytär.

Sontonga kirjoitti ”Nkosi Sikelel' iAfrikan” ensimmäisen säkeistön sanat vuonna 1897 ja myöhemmin samana vuonna sävelsi siihen melodian koulunsa kuoroa varten. Laulu esitettiin ensi kerran julkisesti metodistipappi Bowenin papiksivihkimisessä. 8. tammikuuta 1912 laulu esitettiin ANC:n edeltäjän, *South African Native National Congressin*, perustavan kokouksen päätösrukouksena.

Sontonga kuoli vain 32-vuotiaana 18. huhtikuuta 1905 ja hänen hautansa paikka unohtui. Vuonna 1994 Etelä-Afrikan kansallisten muistomerkkien lautakunta sai tietää, että hänet olisi mahdollisesti haudattu Johannesburgin Braamfonteinin hautausmaalle ja halusi paikantaa sen julistaakseen paikan kansalliseksi monumentiksi. Vaikeuksien jälkeen hauta saatiin paikannettua, ja 24. syyskuuta 1996 presidentti Mandela vihki paikalle pystytetyn muistomerkin ja Sontongalle myönnettiin *Order of Meritorious Service* -kunniamerkki.

## Lähteet
Sekobarbitaali

**Sekobarbitaali** (*5-allyyli-5-(1-metyylibutyyli)-barbituurihappo*) on barbituraatteihin kuuluva lääkeaine, jota käytetään muun muassa anestesia-, epilepsia-, uni- ja rauhoittavana lääkkeenä. Lääkettä myydään Eli Lilly and Company -yhtiön valmistamana nimillä Seconal ja Tuinal. Tuinal sisältää myös amobarbitaalia. Käytöstä poistuneessa Vesparax-nimisessä yhdistelmälääkkeessä oli 150 mg sekobarbitaalia, 50 mg brallobarbitaalia ja 50 mg hydroksitsiinia. Sekobarbitaali on määritelty huumausaineeksi Euroopan talousalueella.

Sekobarbitaalia käytetään myös eläinlääketieteessä eutanasiassa.

## Käyttöön liittyviä kuuluisia kuolemia
*Judy Garland: verestä löytyi sekobarbitaalia kymmentä 100&nbsp;mg kapselia vastaava määrä.
*Tennessee Williams: kuoli "akuuttiin Seconal-intoleranssiin". Ensin luultiin tukehtuneen pullon korkkiin, mutta todettiin yhteys Seconaliin.
*Leila Pahlavi: viisinkertaisesti kuolettava annos sekä vähän kokaiinia.
*Charles Boyer: itsemurha yliannoksella.
*Jimi Hendrix: tukehtui oksennukseensa otettuaan tyttöystävänsä Vesparax–tabletteja.
*Alejandra Pizarnik: itsemurha yliannoksella. 

## Lähteet

## Aiheesta muualla
*Terveysportti: Sekobarbitaali
*DrugBank: Secobarbital 
*PubChem: Secobarbital 
*Drugs.com - Secobarbital 
*RxList.com - Secobarbital Käyttöseloste.
Mob 47

**Mob 47** on ruotsalainen vuonna 1982 perustettu hardcore punk -yhtye. Varhaisissa harjoituksissa yhtyeen nimi oli vielä **Censur**, mutta **Mob 47** -nimike vakiintui vuonna 1983. Suurimmat vaikutteet yhtye sai aikalaisistaan hardcorevaikuttajista kuten Discharge ja D.R.I.. Ruotsin ulkopuolella yhtye sai tunnustusta vasta esiinnyttyään vuonna 1985 Pusmort Recordsin *[[Cleanse the Bacteria]]* –kokoelmalla. Monen muun hardcore-yhtyeen tavoin Mob 47:kin kuivui kasaan 1980-luvun loppuun mennessä.

Vuonna 2006 yhtye aloitti yhdessä soittamisen uudestaan rikkoen 20 vuoden keikkatauon Tukholman Debaserissä 25. toukokuuta.

## Diskografia
### Viralliset julkaisut
* Hardcore Cassette (1983, kasetti)
* Hardcore Attack (1984, kasetti)
* Kärnvapen attack (1984, 7")
* Sjuk värld (????, kasetti)
* Garanterat Mangel (mukana Protes Bengt) (1995 Cd/Lp)
* Ultimate Attack (japanilainen kokoelma) (2004 2xCd)
* Dom ljuger igen (2008 7")

### Tunnetut [[bootleg]]it
* Racist Regime (1986 Lp)
* Ultrahuset Massacre (1986 Lp)
* Warvictim (1993 7)
* Stop The Slaughter (2003 Lp)

## Aiheesta muualla
* Virallinen kotisivu 
* Mob 47 diskografia ja lyriikkaa 
* Mob 47 KFTH-sivu
Voima Kustannus

**Voima Kustannus Oy** on vuonna 1999 perustettu suomalainen mediakustantamo.

## Julkaisut
Voima Kustannuksen julkaisemia lehtiä ovat joulukuussa 1999 aloittanut *[[Voima (lehti)|Voima]]* ja lokakuussa 2008 käynnistetty verkkolehti *fifi.voima.fi*. Nykyisin verkkolehti ilmestyy osoitteessa *voima.fi*.

Kustantamo alkoi vuonna 2007 julkaista *[[Le Monde diplomatique]]n* suomenkielistä versiota. Seuraavana vuonna sen kustantaminen siirtyi Into Kustannukselle, jonka samat osakkaat perustivat vuonna 2007.  Into Kustannus kustansi taskukirjamuotoisen suomenkielisen *Diplon* ohella vastaavassa formaatissa suomenkielistä ''Novaja Gazetan'' versiota sekä pamfletteja. Vuonna 2021 *Le Monde diplomatique & Novaja Gazeta* -lehden kustantajaksi vaihtui Voima Kustannus Oy:n tytäryhtiö.

Vuosina 2010–2014 Voima julkaisi ilmaista *[[NHL (lehti)|NHL – Normihomolehteä]]*.

## Yhtiö
Voima Kustannus Oy:n toimitusjohtaja on Teemu Matinpuro ja puheenjohtaja Tuomas Rantanen.

Yhtiön osakkaita ovat Rosebud Books, Suomen Rauhanpuolustajat, Luonto-Liitto, Maan Ystävät, Heikki Hiilamo, Tuomas Rantanen ja Vilppu Rantanen.

Voima Kustannus Oy saa vuosittain avustuksia opetus- ja kulttuuriministeriöltä. Vuonna 2013 avustukset olivat 35 000 € (Voima), 16 000 € (Fifi-verkkolehti) ja 10 000 € (Normihomolehti).

## Lähteet

## Aiheesta muualla
* Voima-lehti
* Le Monde diplomatique Suomi
* Into Kustannus
Patologinen valehtelu

**Patologinen valehtelu**, eli **mytomania** (kreik. *mythos* tarina + *mania*) eli **pseudologia fantastica** (kreik. *pseudos* väärä + *logos* puhe, tieto + *phantasia* mielikuvitus) on sairaalloinen halu valehdella ja keksiä sepitettyjä tarinoita. Mytomaniaa sairastavia kutsutaan mytomaaneiksi, suomeksi yleensä  patologisiksi valehtelijoiksi. 

Pakonomainen valehtelu ei ole lääketieteellinen diagnoosi, vaan se liittyy muihin mielenterveyden ongelmiin oireena.

Jos ihminen hakee valehtelusta hyötyä, se saattaa olla osa narsistista persoonallisuushäiriötä. Käyttäytymismuodosta voi parantua, jos kokee sen itse ongelmaksi, mutta esimerkiksi narsistiseen persoonallisuushäiriöön liittyvää valehtelua ei voi saada parantumaan, sillä henkilö ei itse koe sitä ongelmaksi.

Patologinen valehtelu on Robert Haren Psychopathy Checklist Revisedin mukaan yksi psykopatiaa määrittävistä piirteistä. 

Vankisairaalan vastaavan ylilääkärin Hannu Lauerman mukaan valehtelu menee sairauden puolelle, jos se on ihmiselle pakonomaista tai jos se palvelee hänen sisäistä tasapainoaan niin, että vaihtoehtoja ei ole.

Eräs patologisen valehtelun muoto on paroni von Münchhausenin mukaan nimensä saanut Münchhausen-syndrooma, jossa potilas on tuntevinaan fyysistä kipua ja valittaa siitä saadakseen huomiota.

## Katso myös

* Psykopatia
* Persoonallisuushäiriöt
* Identiteettihuijaus

## Lähteet
Ritariromaani

**Ritariromaanit** olivat kansankielellä kirjoitettuja, ritareista kertovia runo- tai proosateoksia, joiden kukoistuskausi oli 1100–1300-luvulla. Käsitteen piiriin luetaan esimerkiksi bretonilaiset romaanit (Artur-romaanit), ritarieepokset sekä trubaduuri- ja minnerunous. Lajityyppi  kehittyi Ranskassa ja levisi sieltä muualle Eurooppaan. Suosittuja aiheita olivat kuningas Arthuriin ja pyöreän pöydän ritareihin liittyvät tarinat sekä kertomukset Tristanin ja Isolden rakkaudesta.

## Historia

Alun perin ritariromaanit oli kirjoitettu hovipiirien viihdykkeeksi, mutta kirjapainotaidon myötä ne levisivät suuren yleisön ulottuville. Ritariromaanit kuvasivat ritareiden elämää romantisoidulla ja liioittelevalla tavalla. Tärkeitä teemoja olivat keskiaikaiset ritari-ihanteet, rohkeus, jalous ja vasallin uskollisuus herraansa kohtaan. Keskeinen aihe oli myös ritarin ylevä ja palvova rakkaus ylhäiseen naiseen, esimerkiksi Lancelotin rakkaus kuningatar Guinevereen.

Kelttiläiseen taruperinteeseen pohjautuva kuningas Arthur tuli hyvin suosituksi hahmoksi ritariromaaneissa, ja hänen ympärilleen punoutuvaa tarustoa kehittivät Chrétien de Troyes ja Geoffrey Monmouthilainen. Arthurista kasvoi ritariromaaneissa legendaarinen kuningas ja pyöreän pöydän ritareiden keskushahmo, mihin ovat saattaneet vaikuttaa Kaarle Suuren hovia kuvanneet chanson de geste -runoelmat.

Vähitellen uskonnollinen mystiikka tuli ritariromaaneissa keskeisemmälle sijalle. Chrétien de Troyes esimerkiksi kirjoitti ihmeitä tekevästä Graalin maljasta, josta tuli pysyvä teema Arthur-tarinoissa. Saksassa Wolfram von Eschenbach puolestaan loi *[[Parsifal]]*-eepoksen, jossa hän syvensi Graal-mystiikkaa. Ritari-ihanne alkoi myös kehittyä uskonnollisempaan ja siveellisempään suuntaan, eroottissävyisen rakkauden väistyessä taka-alalle ritariromaaneissa.

Myöhäiskeskiajalla ritariromaanit alkoivat menettää suosiotaan, ja muun muassa Miguel de Cervantes parodioi romaanissaan *[[Don Quijote]]* aiempia ritariromaaneja. Ritariromaanit ovat kuitenkin jatkuvasti innoittaneet sekä runoilijoita että säveltäjiä, muun muassa Richard Wagner on tehnyt oopperan Tristanista ja Isoldesta.

Monia nykyajan fantasiaromaaneja voidaan pitää ritariromaanien perillisinä.

## Ritariromaaneja

* *[[Amadis de Gaula]]*
* *[[Don Quijote]]* (parodia)
* *[[Erotókritos]]*
* *[[Parsifal]]*
* *[[Raivoisa Roland]]* (*Orlando Furioso*)

## Katso myös

* Minnelaulu
* Trubaduuri

## Lähteet
*Ahokas, Jaakko: Ritariromaani. Hakusana teoksessa 

### Viitteet
Suomen Elinkeinoelämän Keskusarkisto

**Suomen Elinkeinoelämän keskusarkisto** (**Elka**, ) on arkisto, joka pyrkii turvaamaan suomalaista elinkeinoelämää koskevan ja sivuavan historiatiedon ja -perinteen säilymisen. Elkassa oleva materiaali on tarkoitettu nykyisten ja tulevien eri tieteenalojen tutkijoiden sekä muiden tiedon tarvitsijoiden hyödynnettäväksi. Tätä tarkoitusta varten Elka kerää, käsittelee ja asettaa tarvitsijoiden käyttöön yritysten, yksityisten henkilöiden, liittojen ja yhdistysten toiminnassa syntynyttä asiakirjamateriaalia. Asiakirja-käsite sisältää myös piirustukset, kartat, valokuvat sekä erilaiset ääni- ja kuvatallenteet. Sen toiminnasta vastaa Suomen Elinkeinoelämän Keskusarkiston Säätiö.

Elka on perustettu vuonna 1980. Se toimii Mikkelin Kalevankankaalla. Sillä on käytössään noin 5&nbsp;300 m²:n tilat sekä 11 vakituisen työntekijän henkilökunta. Elka tarjoaa arkistojaan ja rekistereitään myös sähköisenä arkistona. 

Elkalla on ollut sota-arkiston kunnostamisprojekti, joka päättyi 2015, ja sen parissa työskennellyt henkilökunta irtisanottiin.

## Lähteet

## Aiheesta muualla
*Elkan oma sivusto
Juha Hyppönen

**Juha Tapani Hyppönen** (s. 14. elokuuta 1947 Tampere) on Teatterikoulusta valmistunut suomalainen näyttelijä. Hänen tunnetuimpia roolejaan on *[[Metsolat]]*-televisiosarjan Kari Kaukovaara, jota hän esitti 1990-luvun alkupuolella. Hyppönen on myös suosittu mainosääni, jonka matalaa ääntä on kuultavissa muun muassa automainoksissa. Hyppönen on tehnyt myös dubbauksia.

Hyppönen oli 1980-luvulla kiinnitettynä Helsingin kaupunginteatteriin.

## Filmografia
* *[[Lumikki ja seitsemän kääpiötä]]* (1937) – Taikapeili (vuoden 1993 Suomi-dubbaus, äänirooli)
* *[[Villahousupakko]]* (1977)
* *[[Vihreän kullan maa]]* (1987) – Jyri Tertti, Tanjan poika
* *[[Aatamin puvussa... ja vähän Eevankin (vuoden 1971 elokuva)|Aatamin puvussa... ja vähän Eevankin]]* (1971) – Jussi Kirves
* *[[Kesän maku]]* (1975) – Pekka, majakanvartija
* *Hemåt i natten* (*[[Yön sylissä]]*, 1977) – Rane Koskinen
* *Vámmentes házasság* (*[[Tullivapaa avioliitto]]*, 1980) – Erik, Pekan ystävä
* *Toto* (1982) – Eki
* *Kuningas lähtee Ranskaan* (1986) – Böömin kuninkaan sotilas
* *[[Laputa - linna taivaalla]]* (1986) - Parta (vuoden 2010 Suomi-dubbaus, äänirooli)
* *Istutustekniikka* (1988)
* *Satamiin työturvallisuus* (1989)
* *Kolmas Pyörä* (1989) – Noran isä
* *[[Metsolat]]* (1993–1995) – Kari Kaukovaara
* *Metsolat – Muistojen joulu* (1995) – Kari Kaukovaara/Kapteeni Kaukovaara
* *[[Babe - urhea possu]]* (1995) - Rex (äänirooli)
* *[[Antz – Muurahaizet]]* (1998) – Kenraali Mandible (äänirooli)
* *[[Babe suurkaupungissa]]* (1998) - Rex (äänirooli)
* *Enon varjo* (1999)
* *[[Rautajätti]]* (1999) – Rautajätti, kenraali Rogarth (äänirooli)
* *[[Tarzan (vuoden 1999 elokuva)|Tarzan]]* (1999) – Kerchack (äänirooli)
* *[[Tie El Doradoon]]* (2000) - Zaragoza (äänirooli)
* *Postimiehen varjo* (2000)
* *[[Joosef - unten kuningas]]* (2000) - Faarao (äänirooli)
* *[[Tarzan 2]]* (2005) - Kerchack (äänirooli)

## Lähteet

## Aiheesta muualla

* 
*
Syväkairaus

**Syväkairaus** on koneellinen malminetsinnän menetelmä, jolla haetaan tietoa malmien esiintymisestä syvältä kallioperästä timanttikairan avulla. Yksittäiset syväkairausreiät ovat yleensä 100–300 m syviä, ja kokonaiset kairausohjelmat voivat sisältää yhteensä kilometrien pituisia kallioperän lävistyksiä. Syväkairaus, joka tehdään ajoneuvoon kytketyllä kairauskoneella, on kallein malminetsinnän menetelmä: kairauksen metrihinta vaihtelee 100 ja 200 euron välillä. Syväkairauksen tuloksena saadaan syvältä kallioperästä kivilieriöitä, joita kutsutaan kairasydämiksi. Niistä nähdään kiven koostumus, rakenteet ja mahdolliset malmimineraalit. Kairasydämistä voidaan myös mitata geofysikaalisia ominaisuuksia, ja niiden geokemiaa voidaan analysoida. Tutkimusten päätyttyä kairasydämet varastoidaan Geologian tutkimuskeskuksen ylläpitämään Kansalliseen kairasydänarkistoon, joka sijaitsee Lopella.

## Lähteet